Aleksei Navalnîi nu mai este conectat la aparatul de respiraţie și poate merge.
Starea disidentului rus Aleksei Navalnîi s-a îmbunătăţit. Aleksei Navalnîi, în vârstă de 44 de ani, nu mai este conectat la aparatul de respiraţie. Liderul opoziţiei ruse a fost transferat în comă în Germania după ce a băut un ceai într-un aeroport din Rusia.
Starea de sănătate a disidentului rus Aleksei Navalnîi, transferat în Germania după ce ar fi fost otrăvit, s-a îmbunătăţit, a anunţat luni după-amiază Clinica Charité din Berlin.Aleksei Navalnîi nu mai este conectat la aparatul de respiraţie şi poate face scurte deplasări, a comunicat Centrul medical Charité, potrivit publicaţiei Bild.Aleksei Navalnîi, un critic al preşedintelui rus Vladimir Putin, s-a simţit extrem de rău după ce a băut un ceai într-un aeroport din Rusia, pe 20 august. Liderul opoziţiei ruse a fost transferat în comă în Germania.Medicii germani au stabilit că disidentul rus a fost atacat cu o substanţă neurotoxică din gama Noviciok. Rusia a negat orice implicare în presupusul atac şi a cerut dovezi că disidentul ar fi fost otrăvit.Emmanuel Macron îi cere lui Vladimir Putin clarificări despre atacul care l-a vizat pe Aleksei NavalnîiPreşedintele Franţei, Emmanuel Macron, a discutat, luni, cu omologul său din Rusia, Vladimir Putin, căruia i-a cerut clarificări despre "tentativa de asasinat" care l-a vizat pe disidentul Aleksei Navalnîi."Trebuie să se facă lumină, fără întârziere, privind tentativa de asasinat. Este necesară o clarificare din partea Rusiei, în cadrul unei anchete credibile şi transparente", i-a spus Emmanuel Macron lui Vladimir Putin, conform cotidianului Le Figaro."Franţa împărtăşeşte, pe baza propriilor analize, concluziile mai multor parteneri europeni privind otrăvirea cu substanţa neurotoxică Noviciok", a precizat Emmanuel Macron.Aleksei Navalnîi, un critic al preşedintelui rus Vladimir Putin, s-a simţit extrem de rău după ce a băut un ceai într-un aeroport din Rusia, pe 20 august.Germania a stabilit că disidentul rus a fost atacat cu o substanţă neurotoxică din gama Noviciok.